RESOLUCIÓN do 13 de abril de 2010 pola que se regulan os ficheiros de datos de carácter persoal do Instituto Enerxético de Galicia (Inega).
INSTITUTO ENERXÉTICO DE GALICIA — III. OUTRAS DISPOSICIÓNS — 19/04/2010

O artigo 20 da Lei orgánica 15/1999, do 13 de decembro, de protección de datos de carácter persoal, establece que a creación, modificación ou supresión dos ficheiros das administracións públicas só poderá facerse por medio de disposición xeral publicada no Boletín Oficial del Estado ou diario oficial correspondente. Pola súa banda, o Regulamento de desenvolvemento da Lei orgánica 15/1999, do 13 de decembro, de protección de datos de carácter persoal, aprobado por Real decreto 1720/2007, do 21 de decembro, dispón no seu artigo 53.1º que cando a disposición se refira aos órganos da Administración ou ás entidades ou organismos vinculados ou dependentes desta, deberá revestir a forma de orde ou resolución do titular da entidade ou organismo correspondente.
O Instituto Enerxético de Galicia creou os ficheiros automatizados de datos de carácter persoal por resolucións do 13 de xaneiro de 2003 e do 18 de xuño de 2009, pero as alteracións producidas na estrutura orgánica da Xunta de Galicia, con adscrición do Inega á nova Consellería de Economía e Industria, derivadas da modificación das súas competencias, así como unha maior eficacia e racionalización administrativa, motivan a creación dun novo ficheiro e a modificación ou supresión dos existentes.
En consecuencia, e de acordo coas atribucións que me confire o artigo 8 da Lei 3/1999, do 11 de marzo, de creación do Instituto Enerxético de Galicia,
RESOLVO:
Primeiro.-Os ficheiros automatizados de datos de carácter persoal existentes no Instituto Enerxético de Galicia (Inega) son os que se relacionan no anexo desta orde, adaptándoos ao Regulamento de desenvolvemento da lei orgánica 15/1999, do 13 de decembro, de protección de datos de carácter persoal, aprobado por Real decreto 1720/2007, do 21 de decembro, e indicando o nivel de medidas de seguridade básico, medio ou alto correspondente a cada un destes ficheiros.
Segundo.-Créase o ficheiro denominado Rexistro de visitas e videovixilancia, de conformidade co establecido no anexo desta resolución.
Terceiro.-Modifícanse os ficheiros Alumnos cursos, Contabilidade e fiscalidade, Persoal, Solicitantes de subvencións e Control de acceso, e quedan os ficheiros configurados da forma establecida no anexo.
Cuarto.-Suprímense os ficheiros de datos de carácter persoal denominados Control de presenza e Rexistro de visitas e os seus datos integraranse nos ficheiros denominados Control de acceso e Rexistro de visitas e videovixilancia, respectivamente, que absorberán as finalidades daqueles, na forma e coas características que se especifican no anexo.
Quinto.-O órgano responsable de cada ficheiro é o Instituto Enerxético de Galicia (Inega), sito na rúa Avelino Pousa Antelo, 5 (San Lázaro), 15703 Santiago de Compostela (A Coruña), e é igualmente responsable da seguridade destes, e adoptará as medidas técnicas, de xestión e organización que sexan necesarias para asegurar a confidencialidade, seguridade e integridade dos datos, así como das conducentes a facer efectivas as garantías, obrigas e dereitos recoñecidos na Lei orgánica 15/1999, do 13 de decembro, e nas súas normas de desenvolvemento.
Sexto.-Os datos de carácter persoal rexistrados nos ficheiros regulados nesta resolución só serán utilizados polo persoal debidamente autorizado e para os fins expresamente previstos.
Sétimo.-Para a cesión de datos aos servizos de estatística das administracións públicas, observarase o disposto na normativa vixente da Comunidade Autónoma de Galicia en materia de estatística.
Oitavo.-Esta resolución produce efectos desde o día seguinte da súa publicación no Diario Oficial de Galicia.
Santiago de Compostela, 13 de abril de 2010.
Eliseo Diéguez García
Director do Instituto Enerxético de Galicia
ANEXO
1. Ficheiro: Persoal.
a) Finalidade do ficheiro e usos previstos: xestión, contratación e nóminas do persoal do Instituto Enerxético de Galicia.
b) Persoas ou colectivos sobre os que se pretenden obter datos de carácter persoal ou que resulten obrigados a subministralos: persoal administrativo e laboral que presta os seus servizos no Instituto Enerxético de Galicia.
c) Procedemento de recollida de datos de carácter persoal: declaracións dos propios interesados ou do seu representante legal, mediante formularios.
d) Estrutura básica do ficheiro: base de datos con tratamento automatizado.
e) Tipos de datos incluídos no ficheiro:
-Datos de carácter identificativo: (DNI/NIF; Nº de SS/mutualidade; nome e apelidos; enderezo; teléfono).
-Datos de características persoais (datos de estado civil; datos de familia; data de nacemento; sexo).
-Datos académicos e profesionais (formación/titulacións, centro de traballo; tipo de posto de traballo; extensión telefónica).
-Datos de emprego e de carreira administrativa (corpo/escala; categoría/grao; posto de traballo; datos non económicos de nómina; historial do traballador; compatibilidades).
-Datos económico-financeiros e de seguros (datos bancarios, datos económicos de nómina; datos de axudas de acción social).
f) Cesión de datos que se prevén: non se prevén cesións.
g) Órgano administrativo responsable do ficheiro: Instituto Enerxético de Galicia.
h) Servizo ou unidade ante o que poden exercerse os dereitos de acceso, rectificación, cancelación e oposición, cando procedan: Instituto Enerxético de Galicia; rúa Avelino Pousa Antelo, 5, 15703 Santiago de Compostela (A Coruña).
i) Medidas de seguridade: nivel básico. As medidas de seguridade do ficheiro están especificadas no correspondente documento de seguridade.
2. Ficheiro: Alumnos cursos.
a) Finalidade do ficheiro e usos previstos: xestionar o correcto desenvolvemento dos cursos.
b) Persoas ou colectivos sobre os que se pretenden obter datos de carácter persoal ou que resulten obrigados a subministralos: asistentes aos cursos impartidos polo Inega.
c) Procedemento de recollida de datos de carácter persoal: declaracións dos propios interesados ou do seu representante legal, mediante formularios.
d) Estrutura básica do ficheiro: base de datos con tratamento automatizado.
e) Tipos de datos incluídos no ficheiro:
-Datos de carácter identificativo (DNI/NIF; nome e apelidos; enderezo, teléfono, correo electrónico).
-Datos de características persoais (idade).
-Datos académicos e profesionais.
-Datos de detalle de emprego.
f) Cesión de datos que se prevén: non se prevén cesións.
g) Órgano administrativo responsable do ficheiro: Instituto Enerxético de Galicia.
h) Servizo ou unidade ante o que poden exercerse os dereitos de acceso, rectificación, cancelación e oposición, cando procedan: Instituto Enerxético de Galicia; rúa Avelino Pousa Antelo, 5, 15703 Santiago de Compostela (A Coruña).
i) Medidas de seguridade: nivel básico. As medidas de seguridade do ficheiro están especificadas no correspondente documento de seguridade.
3. Ficheiro: Contabilidade e fiscalidade.
a) Finalidade do ficheiro e usos previstos: xestión interna da contabilidade e fiscalidade do Inega.
b) Persoas ou colectivos sobre os que se pretenden obter datos de carácter persoal ou que resulten obrigados a subministralos: clientes, provedores e acredores do Inega.
c) Procedemento de recollida de datos de carácter persoal: declaracións dos propios interesados ou do seu representante legal, mediante formularios.
d) Estrutura básica do ficheiro: base de datos con tratamento automatizado.
e) Tipos de datos incluídos neste:
-Datos de carácter identificativo (DNI/NIF; nome e apelidos; enderezo; teléfono, correo electrónico).
-Datos económicos, financeiros e de seguros.
-Datos de transaccións de bens e servizos.
f) Cesión de datos que se prevén: prevense cesións á Facenda pública e a Administración tributaria, amparadas nas leis reguladoras do imposto sobre a renda das persoas físicas e do Imposto sobre o valor engadido.
g) Órgano administrativo responsable do ficheiro: Instituto Enerxético de Galicia.
h) Servizo ou unidade ante o que poden exercerse os dereitos de acceso, rectificación, cancelación e oposición, cando procedan: Instituto Enerxético de Galicia; rúa Avelino Pousa Antelo, 5, 15703 Santiago de Compostela (A Coruña).
i) Medidas de seguridade: nivel básico. As medidas de seguridade do ficheiro están especificadas no correspondente documento de seguridade.
4. Ficheiro: Concesión de subvencións.
a) Finalidade do ficheiro e usos previstos: xestión dos procesos de xestión de subvencións.
b) Persoas ou colectivos sobre os que se pretenden obter datos de carácter persoal ou que resulten obrigados a subministralos: solicitantes de subvencións.
c) Procedemento de recollida de datos de carácter persoal: declaracións dos propios interesados ou do seu representante legal, mediante formularios e sistemas informáticos.
d) Estrutura básica do ficheiro: base de datos con tratamento mixto (automatizado/manual).
e) Tipos de datos incluídos neste:
-Datos de carácter identificativo (DNI/NIF, nome e apelidos, enderezo, teléfono; sinatura/pegada; correo electrónico).
-Datos de bancarios (número de conta bancaria).
f) Cesión de datos que se prevén: non se prevén.
g) Órgano administrativo responsable do ficheiro: Instituto Enerxético de Galicia.
h) Servizo ou unidade ante o que poden exercerse os dereitos de acceso, rectificación, cancelación e oposición, cando procedan: Instituto Enerxético de Galicia; rúa Avelino Pousa Antelo, 5, 15703 Santiago de Compostela (A Coruña).
i) Medidas de seguridade: nivel básico. As medidas de seguridade do ficheiro están especificadas no correspondente documento de seguridade.
5. Ficheiro: Control de acceso.
a) Finalidade do ficheiro e usos previstos: o control de acceso ao interior da sede do Instituto Enerxético de Galicia para os efectos de xestión de recursos humanos, coa recollida diaria das fichaxes no terminal horario.
b) Persoas ou colectivos sobre os que se pretenden obter datos de carácter persoal ou que resulten obrigados a subministralos: persoal administrativo ou laboral que preste os seus servizos no Instituto Enerxético de Galicia.
c) Procedemento de recollida de datos de carácter persoal: declaracións dos propios interesados ou do seu representante legal, mediante formularios e sistemas electrónicos.
d) Estrutura básica do ficheiro: base de datos con tratamento automatizado.
e) Tipos de datos incluídos neste:
-Datos de carácter identificativo (DNI/NIF; nome e apelidos; número de tarxeta persoal).
-Datos de características persoais (imaxe/voz).
e) Cesión de datos que se prevén: ás forzas e corpos de seguridade do estado, amparado na súa lei reguladora.
f) Órgano administrativo responsable do ficheiro: Instituto Enerxético de Galicia.
g) Servizo ou unidade ante o que poden exercerse os dereitos de acceso, rectificación, cancelación e oposición, cando procedan: Instituto Enerxético de Galicia; rúa Avelino Pousa Antelo, 5, 15703 Santiago de Compostela (A Coruña).
h) Medidas de seguridade: nivel básico. As medidas de seguridade do ficheiro están especificadas no correspondente documento de seguridade.
6. Ficheiro: Rexistro de visitas e videovixilancia.
a) Finalidade do ficheiro e usos previstos: o control de acceso ao interior da sede da institución e o garaxe, así como o control e xestión das visitas que se reciben no Inega co fin de garantir o axeitado nivel de coordinación e seguridade.
b) Persoas ou colectivos sobre os que se pretende obter datos de carácter persoal ou que resulten obrigados a subministralos: persoas físicas que son recibidas no Inega, así como as persoas físicas que accedan ás zonas videovixiladas.
c) Procedemento de recollida de datos de carácter persoal: declaracións dos propios interesados ou do seu representante legal, mediante formularios e sistemas electrónicos, así como a gravación en vídeo a través de cámaras incorporadas ao sistema de videovixilancia.
d) Estrutura básica do ficheiro: base de datos con tratamento mixto (automatizado/manual).
e) Tipos de datos incluídos neste:
-Datos de carácter identificativo (DNI/NIF; nome e apelidos; sinatura/pegada, imaxe/voz).
e) Cesión de datos que se prevén: poderanse ceder as imaxes de videovixilancia e os datos de control de acceso no suposto de investigación de delito ao Ministerio Fiscal, aos órganos xudiciais, ou ás forzas e corpos de seguridade do Estado. Esta cesión ampárase nas seguintes leis:
-Lei orgánica 6/1985, do 1 de xullo, do poder xudicial.
-Lei 50/1981, do 30 decembro, pola que se regula o Estatuto Orgánico do Ministerio Fiscal.
-Lei de axuizamento criminal, aprobada por Real decreto do 14 de setembro de 1882.
-Lei orgánica 2/1986, do 13 marzo, de forzas e corpos de seguridade.
f) Órgano administrativo responsable do ficheiro: Instituto Enerxético de Galicia.
g) Servizo ou unidade ante o que poden exercerse os dereitos de acceso, rectificación, cancelación e oposición, cando procedan: Instituto Enerxético de Galicia; rúa Avelino Pousa Antelo, 5, 15703 Santiago de Compostela (A Coruña).
h) Medidas de seguridade: nivel básico. As medidas de seguridade do ficheiro están especificadas no correspondente documento de seguridade.